stanford-oval/wikipedia huggingface dataset:
Džungaria
Džungarian ekologia

Džungarian allas on tyypiltään hieman Tarimin altaan tyyppinen. Sen keskustassa on Gurbantunggutin aavikko, joka on Kiinan toiseksi suurin. Altaan keskustassa on myös 1 000 km² laajuinen, enintään 2,8 metriä syvä Aibi-järvi, jonne joet laskevat. Altaassa on myös joitain muita jokien ylläpitämiä järviä. Se on hyvin suolapitoinen, ja sen takia kaloja vain jokien suistossa. Kylmän Siperian ilmasto vaikuttaa alueen ilmastoon, ja lämpötila putoaa talvisin jopa –20 °C:hen. Altaan keskustassa sataa niinkin vähän kuin 80–100 mm, mutta reunoilla 100–250 mm.
Altaaseen pääsee vuorten välistä hieman kosteutta. Näin ollen alue on pääosin niittymäistä aroa ja puoliaavikkoa, jolla kasvaa lähinnä matalaa pensasta nimeltä Anabasis brevifolia. Kasvit sitovat suurimman osan Gurbantunggutin aavikon dyyneistä niin, että vain 5 % niistä on liikkeessä. Aavikon keskellä kasvaa ohuita anabasis-pensaita, mutta reunoilla mm Przewalskin efedraa (Ephedra przevalskii) saksaulpensaiden seassa. Lähellä altaan reunoja kasvaa muita hieman korkeampia pensaslajeja. Tienšan ja Altai-vuorilta virtaavien jokien varrella kasvaa puita, muun muassa poppelia, tamariskia, pajua, Nitraria roborovsky, Nitraria sibirica, Achnatherum splendens. Vuorilta virtaavien jokien läheiset alkuperäiset lajistoltaan rikkaat niityt, josnvarsikasvustot ja suot ovat nykyään pääosin peltoa. Puoliaavikolla asuu muun muassa hyppyrottia ja ainakin kansallispuiston alueella aasianvilliaaseja (Equus hemionus), kameleita (Camelus ferus) ja kuhertajagaselleja (Gazella subgutturosa). Altaassa asuivat eräät viimeisistä przewalskinhevosista (Equus caballus przewalskii).
Director’s Cut (albumi)

| Director’s Cut Kate Bush |
| --- | --- | --- |

Studioalbumin tiedot
 Äänitetty : 2009–2011
 Julkaistu: 16. toukokuuta 2011
 Tuottaja(t): Kate Bush
 Tyylilaji: taiderock, vaihtoehtorock
 Kesto: 57.04
 Levy-yhtiö: Fish People, EMI
Listasijoitukset
  Suomen virallinen lista: 8.
Kate Bushin muut julkaisut
| Aerial 2005 | Director’s Cut 2011 | 50 Words for Snow 2011 |
Singlet albumilta Director’s Cut
 ”Deeper Understanding” Julkaistu: 5. huhtikuuta 2011
Director’s Cut on laulaja-lauluntekijä Kate Bushin albumi vuodelta 2011. Albumista on julkaistu tavallinen painos sekä erikoispainos, joka sisältää myös albumit The Sensual World ja The Red Shoes.
Albumi debytoi Suomen virallisen listan sijalla 8.
Taustaa

Albumi sisältää uusia versioita Bushin aiempien albumien The Sensual World ja The Red Shoes kappaleista. Kappaleet ”This Woman's Work”, ”Rubberband Girl” ja ”Moments of Pleasure” nauhoitettiin kokonaan uudelleen. Muut kappaleet ovat uudelleen sovitettuja ja miksattuja versioita vanhoista kappaleista.
Kappale ”The Sensual World” julkaistiin albumilla nimellä ”Flower of the Mountain”. Kappaleessa on uudet sanat, jotka ovat peräisin James Joycen teoksesta Odysseus. Bush olisi halunnut käyttää Joycen tekstiä jo kappaleen alkuperäisessä versiossa, mutta ei saanut tuolloin lupaa siihen.
Albumilta julkaistiin singlenä kappale Deeper Understanding. Siihen tehtiin myös musiikkivideo.
Kappaleet

Flower of the Mountain – 5:15
Song of Solomon – 4:45
Lily – 4:05
Deeper Understanding – 6:33
The Red Shoes – 4:58
This Woman's Work – 6:30
Moments of Pleasure – 6:32
Never Be Mine – 5:05
Top of the City – 4:24
And So Is Love – 4:21
Rubberband Girl – 4:37
Arvostelut

Allmusic:
Desibeli.net:
Entertainment Weekly: B+
The Guardian:
Metacritic: 80/100
Nuorgam: 70/100
Pitchfork Media: 7.3/10
Soundi:
Aiheesta muualla

The Official Site of Kate Bush – Director's Cut (englanniksi)
Kate Bush
| --- | --- |
Studioalbumit:   The Kick Inside (1978)  Lionheart (1978)  Never for Ever (1980)  The Dreaming (1982)  Hounds of Love (1985)  The Sensual World (1989)  The Red Shoes (1993)  Aerial (2005)  50 Words for Snow (2011) 
Livealbumit:   Live at Hammersmith Odeon (1994) 
Kokoelmat:   The Single File (1984)  The Whole Story (1986)  This Woman’s Work (1990)  Director’s Cut (2011) 
EP:t:   On Stage (1979)  Kate Bush (1983) 
Videojulkaisut:   Live at Hammersmith Odeon (1981)  The Single File (1983)  The Hair of the Hound (1986)  The Whole Story (1987)  The Sensual World - The Videos (1990)  The Line, the Cross & the Curve (1993) 
Muuta:   Diskografia  Wuthering Heights
Vorarefilia

Vorarefiilista mangaa
Vorarefilia (usein lyhennetään vore) on seksuaalinen fetisismi ja parafilia jossa seksuaalinen mielenkiinto kohdistuu toisen syömiseen, syödyksi tulemiseen, tai sen katseluun. Fantasioihin yleensä liittyy elävän uhrin nieleminen, ja vatsassa sen sulattaminen. Koska fetissiä on fyysisesti mahdotonta saavuttaa tosielämässä, sitä nautitaan kuvina, tarinoina, videoina ja peleinä.
Sana vorarefilia on yhdistelmä latinan sanasta vorare ("niellä"), joka on sukua muinaiskreikan sanalle bora (βορά, ”ruoka”), sekä kreikan sanasta filia (φιλία, ”rakkaus”).
Donald Maclean

Donald Maclean.
Donald Maclean (25. toukokuuta 1913 Lontoo, Iso-Britannia – 11. maaliskuuta 1983 Moskova, Neuvostoliitto) oli brittiläinen diplomaatti ja vakooja, joka vakoili Neuvostoliiton hyväksi toisen maailmansodan aikana ja kylmän sodan alkuvuosina. Hän kuului Cambridgen viisikkona tunnettuun vakoojaryhmään yhdessä Guy Burgessin, Kim Philbyn ja Anthony Bluntin kanssa. Paljastumisen uhatessa Maclean loikkasi vuonna 1951 Neuvostoliittoon ja asui siellä loppuikänsä.
Aiheesta muualla

Kuvia tai muita tiedostoja aiheesta Donald Maclean Wikimedia Commonsissa
Direktiivi SLAPP-kanteita vastaan

Direktiivi SLAPP-kanteita vastaan on EU:n direktiivi, jolla yritetään välttää aiheettomia SLAPP-kanteita. Huhtikuussa 2024 hyväksytyn direktiivin täydellinen nimi on Euroopan parlamentin ja neuvoston direktiivi julkiseen keskusteluun osallistuvien henkilöiden suojelemisesta ilmeisen perusteettomilta vaatimuksilta tai väärinkäyttöön perustuvilta oikeudenkäynneiltä.
EU on ollut huolissaan strategisten häirintäkanteiden lisääntymisestä. Niiden tarkoituksena on pelotella julkisen kritiikin esittäjät hiljaisiksi. Jo pelkkä pitkien ja kalliiden oikeustaistelujen uhka voi pakottaa medioita ja kansalaisjärjestöjä perääntymään tiettyjen asioiden esilletuomisesta.
SLAPPien tausta

SLAPP (engl. Strategic lawsuit against public participation) -kanteet tai strategiset oikeudenkäynnit julkista osallistumista vastaan ovat oikeudenkäyntejä, joiden tarkoituksena on sensuroida, pelotella ja vaientaa kriitikot rasittamalla heitä oikeudellisilla puolustuksen kustannuksilla, kunnes he hylkäävät kritiikkinsä tai vastustuksensa.
Tyypillisessä SLAPP:ssa kantaja ei yleensä odota voittavansa oikeudenkäyntiä. Valittajan tavoitteet saavutetaan, jos vastaaja antaa periksi pelottelun, uhkailun, kasvavien oikeudenkäyntikulujen tai yksinkertaisesti uupumuksen takia ja luopuu kritiikistä. Joissakin tapauksissa toistuva kevytmielinen oikeudenkäynti vastaajaa vastaan voi nostaa johtajien ja toimihenkilöiden vastuuvakuutuksen kustannuksia kyseiselle osapuolelle, mikä häiritsee organisaation toimintakykyä.
SLAPP voi myös pelotella muita osallistumasta keskusteluun. SLAPPia edeltää uhkaus lakitoimilla. SLAPP:t aiheuttavat huolia sananvapaudesta kylmäävän vaikutuksensa vuoksi, ja niitä on usein vaikea suodattaa ja rangaista, koska kantajat yrittävät hämärtää aikomuksensa sensuroida, pelotella tai vaientaa kriitikkojaan.
Ehkäisy EU:ssa

Tyypillisiä strategisten, häirintätarkoituksessa nostettujen kanteiden kohteena olevia henkilöitä ovat toimittajat ja ihmisoikeuksien puolustajat. Takeita ja toimenpiteitä sovelletaan ilmeisen perusteettomiin tai aiheettomiin kanteisiin yksityisoikeudellisissa asioissa, joilla on rajatylittäviä vaikutuksia.
SLAPP-kanteiden kohteena olevat henkilöt voivat pyytää tuomioistuinta hylkäämään ilmeisen perusteettoman kanteen varhaisimmassa mahdollisessa vaiheessa. Jos menettely katsotaan perusteettomaksi, tuomioistuin voi päättää, että kantajan on vastattava oikeudenkäyntikuluista, myös SLAPP-kanteen uhrin oikeudenkäyntikuluista. Jotta varmistetaan, että vastaaja saa korvauksen, tuomioistuin voi myös määrätä kantajan asettamaan rahallisen vakuuden, jolla katetaan oikeudenkäyntikulut ja, jos kansallisessa lainsäädännössä niin säädetään, vastaajalle aiheutuneet vahingot.
Tuomioistuinten on tehtävä päätös asian varhaisesta hylkäämisestä ja rahallisen vakuuden asettamisesta nopeutetusti.
Perusteettomien kanteiden estämiseksi tuomari voi myös päättää määrätä SLAPP-kanteen nostaneelle osapuolelle seuraamuksia tai muita tehokkaita toimenpiteitä.
Tapausesimerkkejä

SLAPP kanteita on silloin tällöin nostettu wikipedistejä vastaan. Wikimedia Viron johtajaa Ivo Kruusamägiä kohtaan nostettiin kanne vuonna 2023 siitä, että hän muokkasi artikkelia Virossa vuonna 2021 voimaan tulleesta eläkeuudistuksesta. Portugalissa globaali liikemies César do Paço haastoi Wikimedia Portugalin oikeuteen yhdessä joidenkin portugalilaisten wikipedistien kanssa, koska hän ei pitänyt henkilöartikkelinsa portugalin- ja englanninkielisistä Wikipedia-versioista, joihin vapaaehtoiset olivat lisänneet luotettavaa tietoa liikemiehen poliittisista sidoksista ja aiemmista rikossyytöksistä.
Aiheesta muualla

New EU rules to defend critical voices from judical intimidation (englanniksi)
EU direktiivi "julkiseen keskusteluun osallistuvien henkilöiden suojelemisesta ilmeisen perusteettomilta vaatimuksilta tai väärinkäyttöön perustuvilta oikeudenkäynneiltä" (suomeksi)
Vorfjorden

| Vorfjorden |
| --- | --- |
Sijainti:  Nordlandin lääni, Norja
Päävuono:  Kjerkfjorden
Merialue:  Norjanmeri, Atlantin valtameri
Vorfjorden on Kjerkfjordeniin kuuluva sivuvuono Moskenesøyan saarella Norjan Lofooteilla. Vuono sijoittuu kokonaan Moskenesin kunnan alueelle.
Vuonon päädyssä sijaitsee kaksi järveä, Festhælvatnet ja Austrevatnet, joiden vesi laskee Fløvatnetin kautta vuonoon.
Vora

Vora
| --- | --- |
Sijainti:  Sognin ja Fjordanen lääni,  Norja
Vuoristo:  Skandit
Korkeus merenpinnasta:  1 450 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vora on Skandeihin kuuluva vuori, Gloppenin kunnassa, Norjassa. Sen korkein kohta nousee merenpinnan tasosta 1 450 metrin korkeuteen. Vuoren koillispuolella sijaitsee Sanddalsvatnet-järvi ja länsipuolella Bergheimsvatnet-järvi.
Direktflyg

| Direktflyg |
| --- | --- |
 IATA: HS  –  ICAO: HSV 
Kutsukoodi:  HIGHSWEDE
Perustettu:  2000
Laivaston koko:  1
Kohteiden määrä:  2
Kotipaikka:  Borlänge, Ruotsi
Yhtiön sivut:  www.direktflyg.com
Direktflyg (Svenska Direktflyg AB) on ruotsalainen vuonna 2000 perustettu alueellinen lentoyhtiö.
Tunnukset

IATA: HS
ICAO: HSV
Kutsukoodi: Highswede
Reittikohteet

Heinäkuussa 2015:
Ruotsi
Uumaja
Östersund
Laivasto

Direktflygin laivasto heinäkuussa 2015:
1 BAe Jetstream 32
Aiheesta muualla

Direktflyg
Direktflygin BAe Jetstream 32
E. E. Tuompo

Emil Erik Tuompo (vuoteen 1900 Erikson; 29. tammikuuta 1881 Pornainen – 13. heinäkuuta 1939 Helsinki) oli suomalainen metsänhoitaja ja eräkirjailija.
Tuompon kirja Metsästäjän valtakunnassa perustui hänen kuulemiinsa erätarinoihin ja omiin metsästyskokemuksiin niiltä ajoilta kun hän työskenteli metsänhoitajana Sonkajärvellä Pohjois-Savossa.
Teokset

Metsästäjän valtakunnassa : erämiehen huomioita ja muistelmia suurilta saloiltamme.   Karisto 1934, 2. painos 1990
Palkanlasku ja kertomakirja-apu.   Kuopio 1939
E. G. Marshall

| E>  G. Marshall |
| --- | --- |

Henkilötiedot
Syntynyt: 18. kesäkuuta 1914 Owatonna, Minnesota, Yhdysvallat
Kuollut: 24. elokuuta 1998 (84 vuotta) Bedford, New York, Yhdysvallat
Ammatti:  näyttelijä
Puoliso:  Helen Wolf (1939–1953) Judith Coy (?–1998)
Näyttelijä
Aktiivisena:  1945–1998
Merkittävät roolit:  Valamiesten ratkaisu Puolustuksella on puheenvuoro Joulupuu on kärvennetty The Bold Ones: The New Doctors
Aiheesta muualla
IMDb 
Elonet
E. G. Marshall (18. kesäkuuta 1914 Owatonna, Minnesota, Yhdysvallat – 24. elokuuta 1998 Bedford, New York, Yhdysvallat) oli [yhdysvaltalainen näyttelijä.
Marshall kastettiin nimellä Everett Eugene Grunz. Hän oli kolme kertaa naimisissa ja sai seitsemän lasta.
Marshall muistetaan parhaiten asianajaja Lawrence Prestonin roolista 1960-luvun televisiosarjassa Puolustuksella on puheenvuoro. Hän näytteli lukuisissa muissakin sarjoissa, kuten Lännen tie, Virginialainen, Murhasta tuli totta, Sodan muisto sekä Chicagon lääkärit. Hän on näytellyt myös elokuvissa, muun muassa Valamiesten ratkaisu (1957), Armottomat (1966), Viimeinen silta yli Reinin (1969), Superman 2 (1980), Creepshow – yöjuttu (1982), Joulupuu on kärvennetty (1989), Nixon (1995) ja Rajaton valta (1997).
Hän oli myös The CBS Radio Mystery Theater -radiokuunnelmasarjan alkuperäinen isäntä.
Marshall menehtyi keuhkosyöpään 84-vuotiaana.
Aiheesta muualla

E. G. Marshall Internet Movie Databasessa. (englanniksi)
E. G. Marshall Elonetissä.
Eduardo Alemann

Eduardo Armando Alemann (12. tammikuuta 1922 Buenos Aires – 25. heinäkuuta 2005) oli argentiinalainen pianisti, säveltäjä ja musiikkikriitikko.
Alemann opiskeli harmoniaa ja kontrapunktia Erwin Leuchterin sekä sävellystä Guillermo Graetzerin ja Carlos H. Veerhoffin johdolla. Pianonsoitossa hänen opettajanaan oli Tila Montés. Alemann sävelsi monet teoksistaan jousi- tai kamariorkesterille. Hän oli mukana perustamassa Argentiinan nuorten säveltäjien liittoa ja oli Argentiinan säveltäjäliiton jäsen.
Alemann kuului Sveitsin Bernistä Argentiinaan muuttaneeseen sukuun. Johann Alemann ja hänen poikansa Moritz perustivat vuonna 1878 Buenos Airesissa ilmestyvän Argentinisches Tageblatt -lehden, jota Eduardo Alemann johti edeltäjänsä Ernesto F. Alemannin kuoltua vuonna 1982. Eduardo Alemann oli myös lehden musiikkikriitikko.
Teoksia

Sinfonietta concertante (huilulle, oboelle, klarinetille, fagotille ja jousiorkesterille; 1955)
Aforismos (sellolle ja pianolle, 1971)
Bahiana nova (jousiorkesterille, 1971)
Encuentro (klarinetille ja jousiorkesterille, 1971)
Ensayo (jousiorkesterille, 1974)
Cuatro caminos (kamariorkesterille, 1976)
Mazurca (sellolle, 1976)
Episodios (lyömäsoittimille ja kamariorkesterille, 1979)
Curriculum vitae (1982)
Balada (sähkökitaralle ja jousiorkesterille, 1988)
Odisea (1991)
vokaalimusiikkisävellyksiä
Denver, viimeinen dinosaurus

| Denver, viimeinen dinosaurus> Denver, the Last Dinosaur |
| --- | --- |
Tyyli:  animaatio, lastenohjelma
Kestoaika:  30 min
Luoja(t):  Peter Keefe
Alkuperämaa:   Yhdysvallat,   Ranska
Alkuperäiskieli:  englanti
Verkko:   Kolmoskanava  MTV3
Esitetty:  12. syyskuuta 1988 – 22. marraskuuta 1989
Tuotantokausia:  2
Jaksoja:  50
Tuotanto
Tuotantoyhtiö(t):  Calico Productions, World Events Productions
Aiheesta muualla
IMDb 
Denver, viimeinen dinosaurus (engl. Denver, the Last Dinosaur) on yhdysvaltalais-ranskalainen animaatiosarja, jota tehtiin vuosina 1988-1989.
Juoni

Neljä teini-ikäistä poikaa (Jeremy, Mario, Shades ja Wally) löytävät suuren dinosauruksenmunan rakennustyömaalta. Muna alkaa liikehtiä ja siitä kuoriutuu vihreä dinosaurus, jota pojat alkavat kutsua Denveriksi. Denverin kanssa he kokevat monenlaista, muun muassa matkustavat takaisin ajassa liitukauteen Denverin munankuoren palasen avulla.
Vastaanotto

Sarja sai suosiota ja sai hyvän vastaanoton sekä kriitikoilta että lasten vanhemmilta, koska se ei ollut väkivaltainen eikä ahdistava. Todennäköisesti sarja sai suosionsa osin myös siksi, että Maa aikojen alussa oli ollut suosittu elokuvateattereissa, ja dinosaurukset ylipäätään olivat suosiossa lapsiperheissä. Denveriä tehtiin kuitenkin vain kaksi tuotantokautta, todennäköisesti siksi, että "Dinosauruskuume" oli jo laantunut elokuvien vanavedessä.
Suomenkieliset ääninäyttelijät > Vuoden 1989 dubbaus

Äänet: Golden Voice Oy
Pertti Nieminen
Ulla Ollikainen
Erkki Murto
Seppo Hietanen
Päivi Sorsa
Erkki Ollila
Suomenkieliset ääninäyttelijät > Vuoden 1994 dubbaus

Suomenkieliset äänet:
Ari-Matti Hedman
Elise Langenoja
Pauli Virta
Suomenkielinen puhe © 1994 PVP Pauli Virta Productions
Suomessa ilmestyneet julkaisut > VHS-julkaisut

Denver 1: Viimeinen dinosaurus (suomenkielinen puhe, dubbauksesta vastasi Golden Voice Oy)
Denver 2: Dinosaurusten maa (suomenkielinen puhe, dubbauksesta vastasi Golden Voice Oy)
Denver 3: Denver ja merihirviö (suomenkielinen puhe, dubbauksesta vastasi Golden Voice Oy)
Denver 4: Leijonat, tiikerit ja dinosaurukset (suomenkielinen puhe, dubbauksesta vastasi Golden Voice Oy)
Denver 5: Dino-tähti on syntynyt (suomenkielinen puhe, dubbauksesta vastasi PVP Voice Oy)
Denver 6: Denver on voittaja (suomenkielinen puhe, dubbauksesta vastasi PVP Voice Oy)
Denver 7: Suuren oopperan kummitus (suomenkielinen puhe, dubbauksesta vastasi PVP Voice Oy)
Denver 8: Kummituskaupungissa (suomenkielinen puhe, dubbauksesta vastasi PVP Voice Oy)
Suomessa ilmestyneet julkaisut > DVD-julkaisu

Denver, viimeinen dinosaurus
Eduard von Toll

Eduard von Toll
Eduard Gustav von Toll (ven. Эдуард Васильевич Толль, Eduard Vasiljevitš Toll, 14. maaliskuuta (J: 2. maaliskuuta) 1858 Tallinna – 1902 Itä-Siperian meri) oli Venäjän palveluksessa toiminut baltiansaksalainen geologi ja naparetkeilijä, joka teki useita tutkimusmatkoja Pohjoiselle jäämerelle. Hän kuului vapaaherralliseen von Toll -aatelissukuun ja opiskeli Tarton yliopistossa eläintiedettä. Von Toll teki 1880-luvulta alkaen useita tutkimusmatkoja varsinkin Uuden-Siperian saarille. Vuosina 1900–1902 hän johti sinne suuntautunutta Venäjän tiedeakatemian tukemaa retkeä, jonka yhtenä päämääränä oli löytää Sannikovin maana tunnettu oletettu saari, jonka tutkimusmatkailija Jakov Sannikov väitti nähneensä 1800-luvun alussa.[lähde? ]
Vietettyään Zarja-aluksella kaksi talvea Uuden-Siperian saarten seudulla ankarissa olosuhteissa, von Toll matkasi keväällä 1902 reellä retkikuntansa kolmen miehen kanssa silloin huonosti tunnetulle Bennettinsaarelle. Zarja ei päässyt suunnitelmien mukaan hakemaan heitä kesällä, eikä heitä enää sen jälkeen nähty; he kuolivat ilmeisesti syksyllä 1902 yrittäessään vaeltaa jalkaisin takaisin mantereelle. Seuraavana vuonna pelastusretkikunnat löysivät joitakin von Tollin retkikunnan tavaroita, mutta eivät heidän jäännöksiään.
Eduard von Tollilla oli myös suomalaisia sukujuuria. Hänen äitinsä äidin äiti oli Kerimäen Haapalassa 9. heinäkuuta 1770 syntynyt Maria Eleonora Rebitzer o.s. Brotherus.[lähde? ]
Aiheesta muualla

Kuvia tai muita tiedostoja aiheesta Eduard von Toll Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Eduard Toll
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Eduard Toll
Käännös suomeksi
Käännös suomeksi
Villa Lilius

Villa Lilius on yksi Hangossa sijaitsevista kulttuurihistoriallisesti arvokkaista huviloista. Se valmistui 1919 G. Cajanuksen piirustusten pohjalta. Huvila, joka on ollut Carl-Gustaf Liliuksen asuinsija, on hänen isänsä Kasimir Liliuksen rakennuttama.
Džohar Dudajevin pataljoona

| Džohar Dudajevin tšetšenialainen rauhanturvaajapataljoona |
| --- | --- |
 pataljoonan tunnus

Valtio:   Itškerian tšetšeenitasavalta  Ukraina
Osa joukkoa:  Ukrainan kansainvälinen legioona
Komentajat
Nykyinen komentaja:  Adam Osmajev
Tunnettuja komentajia:  Isa Munajev
Džohar Dudajevin pataljoona, virallisesti Džohar Dudajevin tšetšenialainen rauhanturvaajapataljoona (ukr. Чеченський миротворчий батальйон імені Джохара Дудаєва, Tšetšenskyi myrotvortšyi bataljon imeni Džoh’ara Dudajeva), on Ukrainan kansainvälisen legioonan alaisuudessa taisteleva vapaaehtoisosasto. Se koostuu suurimmaksi osaski ensimmäisen ja toisen Tšetšenian sotien veteraaneista. Pataljoona on nimetty Itškerian presidentin Džohar Dudajevin mukaan.
Historia

Pataljoona perustettiin Tanskassa vuonna 2014 Venäjän miehitettyä Krimin niemimaan. Tanskassa asuu merkittävä tšetšenien diaspora, joka muutti sinne toisen Tšetšenian sodan jälkeen. Pataljoona on taistellut Venäjää ja sen asettamia nukkehallituksia vastaan Itä-Ukrainassa vuodesta 2014 lähtien yhdessä Šeikki Mansurin pataljoonan kanssa. Ennen Venäjän hyökkäystä Ukrainaan vuonna 2022 pataljoona koulutti aliupseeristoa.
Pataljoonan perustajiin kuulunut Isa Munajev toimi sen ensimmäisenä komentajana aina kuolemaansa saakka. Munajevin kuoltua Debaltseven taistelun yhteydessä vuonna 2015 pataljoonan komentajaksi nousi Adam Osmajev, joka on aiemmin ollut epäiltynä Vladimir Putinin salamurhayrityksestä.
Tunnettuja pataljoonalaisia

İsa Sadıqov (Azerbaidžanin entinen puolustusministeri)
Sergey Melnikoff (amerikkalais-tšetšenialainen valokuvaaja)
Nureddin Ismailov (entinen Harmaiden susien johtaja)
Amina Okujeva (Adam Osmajevin vaimo)
Ville Honkavaara

Otto Wilhelm (Ville) Honkavaara (18. helmikuuta 1880 Rautalampi – 4. maaliskuuta 1951 Vihti) oli suomalainen poliitikko. Honkavaara toimi Maalaisliiton kansanedustajana vuosina 1922–1924 edustaen Viipurin läänin läntistä vaalipiiriä. Honkavaara toimi myös kunnanvaltuutettuna Lemillä ja Heinjoella.
Siviiliammatiltaan Honkavaara oli maanviljelijä ja kansakoulunopettaja. Hän valmistui kansakoulunopettajaksi vuonna 1907 Rauman seminaarista ja toimi tässä ammatissa Lemillä 1907–1923 ja Heinjoella 1923–1939. Honkavaaran vanhemmat olivat talollinen Juho Fredrik Harlin ja Anna Maria Vesterinen. Honkavaaran puoliso vuodesta 1934 oli Agnes Eleonora Hamberg.
Eduardo Avaroan suojelualue

Flamingoja Laguna Coloradalla
Eduardo Avaroan suojelualue on luonnonsuojelualue Bolivian lounaisosassa . Se sijaitsee Andeilla  lähellä Salar de Uyunin suola-aavikkoa. Puistossa on kylmää ja kuivaa. Siellä on geysireitä, kuumia lähteitä ja  mineraalien värjäämiä järviä. Siellä tavataan vikunjoiden ja laamojen laumoja sekä flamingoita. Tunnetuimmat flamingojen suosimat suolajärvet ovat  Laguna Colorada ja Laguna Verde.
Aiheesta muualla

Kuvia tai muita tiedostoja aiheesta Eduardo Avaroan suojelualue Wikimedia Commonsissa
Bolivian kansallispuistot ja suojelualueet
Aguaragüe
Amboró
Apolobamba
Beni
Carrasco
Cotapata
Eduardo Avaroa
El Palmar
Iñao
Isiboro Sécure
Kaa-Iya del Gran Chaco
Madidi
Manuripi-Heathin suojelualue
Noel Kempff Mercado
Otuquis
Pilón Lajas
Sajama
Sama
San Matías
Tariquía
Torotoro
Tucavaca
Tunari
Eduardo Aranda

| 0 | 1 | 2 |
| --- | --- | --- |

Henkilötiedot
Koko nimi: Eduardo Lorenzo Aranda
Syntymäaika: 28. tammikuuta 1985 (ikä 39)
Syntymäpaikka: Asunción, Paraguay
Kansalaisuus:  paraguaylainen
Pelipaikka: Keskikenttäpelaaja
Pituus: 175 cm
Seurat
| Vuodet | Seura | O (M) |
| 2006 2007-2009 2009-2010 2010-2011 2011-2013 2014 2015 2016-2017 2018 2019- | Rampla Juniors Liverpool Montevideo Nacional Defensor Sporting Olimpia Vasco da Gama Olimpia JEF United Chiba Deportivo Santaní Deportivo Capiatá |  |
Maajoukkue
| 2012–2015 | Paraguay | 5 (0) |
Eduardo Aranda (s. 28. tammikuuta 1985 Asunción) on paraguaylainen jalkapalloilija.
Jalkapallomaajoukkue

Aranda debytoi Paraguayn maajoukkueessa 2012. Hän on pelannut viisi maaottelua.
Värväämö

| Värväämö Oy |
| --- | --- |
Tunnuslause:  Kovimmat duunit. Pehmeimmät arvot.
Perustettu:  2006
Toimitusjohtaja:  Ville Kulmala
Kotipaikka:  Helsinki, Suomi
Toimiala:  henkilöstöpalvelut
Tuotteet:  suorarekrytointi, henkilöstövuokraus, resurssointipalvelut
Liikevaihto:  16,5 milj. € (2019)
Kotisivu:  
Infobox OKVirheellinen NIMI-arvo: 
Värväämö - Kovimmat duunit. Pehmeimmät arvot.
Värväämö Oy on suomalainen henkilöstöpalvelualan yritys, jonka palveluita ovat mm. henkilöstövuokraus, suorarekrytointi ja resurssointipalvelut. Yrityksen päätoimialoina ovat logistiikka, teollisuus ja rakentaminen. Värväämön toimipisteet löytyvät Helsingistä, Turusta, Tampereelta, Oulusta, Porista, Lappeenrannasta, Kouvolasta ja Lahdesta.
Aiheesta muualla

Värväämön kotisivut
E. Gunnar Hagman

Ernst Gunnar Hagman (23. helmikuuta 1889 Kemiö – 17. marraskuuta 1958 Helsinki) oli suomalainen maanviljelijä, opettaja ja koulunjohtaja, joka sai maanviljelysneuvoksen arvonimen.